**Dôvodová správa**

**Osobitná časť**

K § 1 ods. 1 až 3

Ustanovuje sa hodnota investície a koncesie, pri ktorej sa vypracuje a zverejní štúdia uskutočniteľnosti. Určuje sa jednotná hranica 10 mil. eur pre všetky oblasti investícií a koncesií.

K § 2

Navrhovaný materiál reaguje na súčasnú prax prípravy a hodnotenia investícií a koncesií a navrhuje zjednotiť limit ekonomického hodnotenia investičných projektov Ministerstvom financií SR zo súčasného 1 , resp. 40 mil. eur na spoločnú hranicu 10 mil. eur.

Navrhovaná zmena prinesie investorom väčšiu flexibilitu a úsporu času pri príprave menších projektov. Po roku a pol hodnotenia všetkých projektov nad 1 mil. eur analýza ukázala, že projekty do 10 mil. eur tvoria až 80 % z celkového počtu hodnotených projektov, ale prinášajú necelú tretinu identifikovaných potenciálnych úspor. Pri väčších projektoch je zároveň spravidla možné stanovené ciele dosiahnuť rôznymi alternatívami čo zvyšuje opodstatnenosť hlbšej analýzy.

K § 3

Ustanovujú sa podmienky prechodného obdobia od schválenia nariadenia vlády po jeho účinnosť. Navrhovaná úprava zníži limit, od ktorého musia verejní investori vypracovať štúdiu uskutočniteľnosti, na 10 mil. eur. Navrhovaná 6 mesačná prechodná doba vytvorí čas pre investorov na prípravu štúdie uskutočniteľnosti k projektom, pri ktorých vznikne povinnosť ich zverejnenia a posúdenia zo strany Ministerstva financií SR.

K § 4

Zrušuje sa doterajšie nariadenie vlády ustanovujúce hodnotu investície a koncesie.

K § 5

Ustanovuje sa dátum nadobudnutia účinnosti nariadenia vlády, ktorý je 1. januára 2024. Navrhovaná niekoľko mesačná legisvancia vytvorí čas pre investorov na prípravu štúdie uskutočniteľnosti k projektom, pri ktorých vznikne povinnosť ich zverejnenia a posúdenia zo strany Ministerstva financií SR.